**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2022. június 21-i ülésére**

**Javaslat elszámolási határidő módosítására**

A Kulturális, Oktatási és Civil Bizottság 100 ezer forint összeggel támogatta az Aranykorúak Sport Egyesület (a továbbiakban: Egyesület) SZÍN-ARANY Vándorkupáért elnevezésű rendezvényét a 2021. évi Kulturális és Civil Alap terhére. A 41461-2/2021. sz. támogatási szerződés értelmében a pályázat elszámolási határideje 2022. július 30. napja.

Az Egyesület az elszámolási határidő módosítására vonatkozó kérelmet nyújtott be Önkormányzatunkhoz, amelyet az alábbiakkal indokolt. A fenti programot az Egyesület évek óta a Weöres Sándor Színház tagjaival valósítja meg. A világjárvány miatt elmaradt színházi előadások pótlása azonban folyamatosan történik, így a színészek elfoglaltsága miatt a közös rendezvényt a tervezett időpont (2022. június) helyett később tudják megvalósítani.

Előzőek okán kérik a jelzett támogatás elszámolási határidejének 2022. november 30. napjára történő módosítását.

Az önkormányzati forrásátadásról szóló 47/2013. (XII.4.) önkormányzati rendelet 6.§ (4) pontja értelmében az elszámolási határidő a támogatottnak az elszámolási határidő lejártát megelőzően benyújtott írásbeli kérelmére legfeljebb egy alkalommal, legfeljebb hat hónap időtartamra az önkormányzati szerv döntése alapján meghosszabbítható.

Kérem a Tisztelt Bizottságot, hogy az előterjesztést megtárgyalni, és határozatát meghozni szíveskedjék.

**Szombathely, 2022. június „ ”**

 **/: Horváth Soma :/**

**HATÁROZATI JAVASLAT**

**…./2022. (VI. 21.) KOCB. számú határozat**

A Kulturális, Oktatási és Civil Bizottság a „Javaslat elszámolási határidő módosítására” c. előterjesztést megtárgyalta, és az önkormányzati forrásátadásról szóló 47/2013. (XII.4.) önkormányzati rendelet 6.§ (4) pontja alapján hozzájárul az Aranykorúak Sport Egyesület 41461-3/2021. sz. támogatási szerződése elszámolási határidejének 2022. július 30. napjáról 2022. november 30. napjára történő módosításához.

**Felelős:**  Putz Attila, a Kulturális, Oktatási és Civil Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Mester Ágnes, az Egészségügyi, Kulturális és Köznevelési Iroda vezetője)

**Határidő:** azonnal